Kiadták a riasztás: nyakunkba szakadhat az ég
Az északkeleti területeken elsőfokú riasztást rendelt el a meteorológiai szolgálat heves zivatar és felhőszakadás miatt, egy járásban másodfokú a veszélyességi szint.
A péntek napközben beinduló gomolyfelhő-képződésből az Északi-középhegység vidékén, a főváros térségében és a Dunántúl északkeleti részén többfelé valószínű zivatar, helyenként komoly felhőszakadással (30-60mm csapadék), viharos széllel (70-90 km/h), esetleg kisebb jéggel. Zivatar kialakulását másutt sem lehet kizárni hasonló kísérőjelenségekkel, de jóval kisebb eséllyel, mint az előbb említett területeken.

Éjszaka fokozatosan megszűnik a zivatartevékenység. Szombaton kora délutántól előbb az északi, északkeleti megyékben, majd kora estétől a közeledő front hatására a Dunántúlon is egyre több helyen lehet ismét zivatar. Késő este már a Dél-Alföldet is elérhetik a felfrissülést hozó viharok. Heves zivatar is kialakulhat (felhőszakadás, viharos szél és jégeső kíséretében).

A riasztás aktuális helyzetét itt tudja megtekinteni.
Belföld